钦定古今图书集成/明伦汇编/氏族典/第601卷 > 《廖用贤尚友录》 > 夏侯夔
## 钦定古今图书集成/明伦汇编/氏族典/第601卷 > 《廖用贤尚友录》 > 夏侯夔

按《梁书夏侯亶传》：“亶弟夔，字季龙，起家齐南康王府
行参军。天监元年，为太子洗马、中舍人、中书郎，除给
事黄门侍郎。普通三年，代兄亶为吴兴太守，寻迁假
节、征远将军、西阳武昌二郡太守。七年，征为卫尉，改
授持节督司州诸军事、信武将军、司州刺史，领安陆
太守。大通二年，魏郢州刺史元愿达请降，诏改魏郢”
州为北司州，以夔为刺史，封保城县侯。中大通六年，
转豫州刺史。性奢豪，后房伎妾曳罗縠饰金翠者亦
有百数。爱好人士，不以贵势自高，文武宾客常满坐，
时以此称之。大同四年，卒于州，时年五十六。谥曰桓。